ભારતમાં ભેટ આપવામાં સ્ત્રીઓ કરતાં પુરુષો આગળ - NGS Business
ભારતમાં ભેટ આપવામાં સ્ત્રીઓ કરતાં પુરુષો આગળ -સમાચાર-લાઈફ સ્ટાઈલ-Economic Times Gujarati
ભારતમાં ભેટ આપવામાં સ્ત્રીઓ કરતાં પુરુષો આગળ
10 Jan 2011, 0913 hrs IST, ET Bureau
સરાહ જેકોબ
બેંગલોર : ભારતમાં ભેટ આપવાની બાબતમાં પુરુષો સ્ત્રીઓ કરતાં આગળ છે, એમ જોહની વોકર સ્કોચ વ્હિસ્કી અને સ્મિર્નોફ વોડકા સહિતના આલ્કોહોલિક પીણાનું ઉત્પાદન કરતી વિશ્વની સૌથી મોટી કંપનીના સ્થાનિક એકમ ડિયાજિયો ઇન્ડિયાએ હાથ ધરેલા સરવેમાં જાણવા મળ્યું છે.
વૈશ્વિક માર્કેટ રિસર્ચ કંપની ટીએનએસ દ્વારા હાથ ધરવામાં આવેલા અભ્યાસમાં જાણવા મળ્યું હતું કે, 2009-'10માં ભેટ આપવા પાછળ પુરુષોએ રૂ. 76,000 ખર્ચ્યા હતા જ્યારે મહિલાઓએ રૂ. 22,000 ખર્ચ્યા હતા.
આંતરરાષ્ટ્રીય અભ્યાસના ભાગ રૂપે હાથ ધરવામાં આવેલા સરવેમાં ટીએનએસે નવી દિલ્હી અને મુંબઈમાં 455 સ્ત્રી, પુરુષો સાથે વાત કરી હતી. આ આંતરરાષ્ટ્રીય અભ્યાસમાં ઓસ્ટ્રેલિયા, હોંગકોંગ, સિંગાપોર, તાઇવાન, થાઇલેન્ડ અને વિયેતનામનો પણ સમાવેશ થાય છે. જોકે, કેટલાક રિટેલરો દલીલ કરે છે કે કેટલાક કિસ્સામાં મહિલાઓ ખરીદી અંગેનો નિર્ણય કરે છે અને પુરુષો માત્ર બિલ ચૂકવે છે.
ડિયાજિયો ઇન્ડિયાના માર્કેટિંગ અને ઇનોવેશન ડિરેક્ટર અબંતી સંકરનારાયણને જણાવ્યું હતું કે, ભારતનું ગિફ્ટિંગ માર્કેટ એશિયા પેસિફિકમાં સૌથી મોટું છે તે લગભગ 60 કરોડ ડોલરનું છે.
અભ્યાસમાં જાણવા મળ્યું હતું કે, ખર્ચપાત્ર આવકમાં વધારો અને સામાજિક વર્તુળમાં વધારાનો અર્થ છે ભેટ આપવાની યાદીમાં માત્ર પરિવારજન જ નહીં મિત્રો પણ અગ્રેસર છે. તેમાં એવું પણ જાણવા મળ્યું છે કે લોકો તેમનો સામાજિક દરજ્જો જાળવી રાખવા મોંઘી ભેટ ખરીદી રહ્યા છે.
ભેટના પ્રકાર પણ બદલાયા છે અગાઉ મીઠાઈ, વસ્ત્ર કે ક્રિસ્ટલ આપવામાં આવતા હતા પરંતુ હવે ઇલેક્ટ્રોનિક્સ આઇટમો પણ ભેટમાં અપાય છે. ભેટની વસ્તુઓની યાદીમાં ઇલેક્ટ્રોનિક્સ આગામી બે વર્ષ સુધી મોખરાના સ્થાને રહેશે એમ જણાય છે.
ફ્યુચર ગ્રૂપના કન્ઝ્યુમર ડ્યુરેબલ અને ઇલેક્ટ્રોનિક્સ ચીફ એક્ઝિક્યુટિવ મનોજ કુમારે જણાવ્યું હતું કે, તહેવારની મોસમમાં આ પ્રોડક્ટ્સના વેચાણમાં ઉછાળો આવ્યો છે.
આઇપોડ , મ્યુઝિક પ્લેયર , લેપટોપ અને ડિજિટલ કેમેરા જેવા ગેઝેટ સૌથી પસંદગીની ગિફ્ટ રહી છે . ભેટની વસ્તુઓમાં ઇલેક્ટ્રોનિક ડિવાઇસના બાદના ક્રમે મ્યુઝિક અને મૂવીઝ , હોમ એપ્લિયાન્સિસ , ગિફ્ટ વાઉચર , બ્યૂટી પ્રોડક્ટ્સ , આલ્કોહોલિક ડ્રિન્ક અને સ્પોર્ટ્સ ઇક્વિપમેન્ટનું સ્થાન છે .
અભ્યાસમાં જણાયું હતું કે લોકો જન્મદિન , લગ્ન અને તહેવારો ઉપરાંત એનિવર્સરી , નવું વર્ષ , વેલેન્ટાઇન્સ ડે , મધર્સ ડે , ફ્રેન્ડશિપ ડે , પાર્ટી , ફેરવેલ અને ઓફિસ ઇવેન્ટમાં પણ ગિફ્ટ આપતા થયા છે અને માર્કેટિંગ કંપનીઓએ આ તક ઝડપી લીધી છે.